# Llyfryn Myfyrwyr Change 100

## Title Page

### Sbarduno’ch gyrfa

Rydym yn edrych am fyfyrwyr a graddedigion talentog gydag anableddau neu gyflyrau iechyd hirdymor. Os ydych chi’n un ohonynt, ymunwch â Change 100 i ddatgloi’ch potensial.

## Helo

**Leonard Cheshire ydym ni – yn cefnogi unigolion i fyw, dysgu a gweithio mor annibynnol â’u dewis, beth bynnag fo’u gallu. Wedi’i arwain gan bobl â phrofiad o anabledd, rydym wrth galon bywyd lleol – yn agor drysau i gyfle, dewis a chefnogaeth mewn cymunedau o amgylch y byd.**

## Beth yw Change 100?

**Change 100 yw ein rhaglen o leoliadau gwaith haf cyflogedig, datblygiad a mentora. Mae wedi’i chynllunio i gefnogi datblygiad gyrfaol myfyrwyr prifysgol a graddedigion diweddar talentog gydag unrhyw anabledd neu gyflwr iechyd hirdymor, megis:**

* **Anableddau corfforol**
* **Anableddau ar y synhwyrau**
* **Cyflyrau iechyd meddwl**
* **Anableddau neu anawsterau dysgu e.e. dyslecsia, dyspracsia, ADHD**
* **Cyflyrau iechyd hirdymor eraill e.e. diabetes, MS**

**Os ydych chi’n ansicr am eich cymhwysedd, cysylltwch â ni ar** [change100applications@leonardcheshire.org](mailto:change100applications@leonardcheshire.org)

## I bwy y mae Change 100?

I wneud cais i Change 100, rhaid i chi fodloni’r holl feini prawf a ganlyn:

* Gennych anabledd neu gyflwr iechyd hirdymor
* Yn eich blwyddyn olaf ond un neu flwyddyn derfynol o radd prifysgol israddedig neu ôl-raddedig neu wedi graddio yn 2017 neu 2018. Derbynnir unrhyw bwnc gradd
* Wedi cyflawni, neu disgwylir i chi gyflawni, 2:1 neu 1af yn eich gradd israddedig\*
* Yn gymwys i weithio yn y DU am gyfnod y lleoliad gwaith haf yn llawn amser

\*Os yw’ch perfformiad academaidd wedi’i effeithio gan amgylchiadau lliniarol yn perthyn i’ch anabledd neu gyflwr iechyd, bydd y rhain yn cael eu hystyried. Cysylltwch i drafod hyn.

## Cyflogwyr Change 100

Rydym wedi llunio partneriaeth gyda sefydliadau sy’n credu nad yw anabledd yn rhwystr i yrfa wych.

**Mae’r cyflogwyr yr ydym yn gweithio â hwy yn gwerthfawrogi’r gwerth y gall myfyrwyr anabl eu cyflwyno i’w sefydliadau.**

**Maen nhw’n cydnabod pwysigrwydd y sgiliau a’r ymddygiadau y mae myfyrwyr Change 100 yn eu harddangos, megis cadernid, datrys problemau, cofleidio heriau a hunanymwybyddiaeth.**

**Mae myfyrwyr Change 100 eisoes wedi creu argraff ar dros 130 o gyflogwyr blaenllaw.**

**Rydym bob amser yn sefydlu partneriaethau newydd gydag ystod eang o sefydliadau mawreddog i gynnig cyfleoedd lleoli. Mae’r rhain yn cynnwys cyflogwyr corfforaethol o amrywiol feintiau a diwydiannau, sefydliadau cyhoeddus a thrydydd sector.**

## Rhai o’r partneriaid sydd yn ein cefnogi

* **ASOS**
* **Auto Trader**
* **Barclays**
* **BBC Studios**
* **Bevan Brittan**
* **Cronfa Loteri Fawr**
* **BMW**
* **Swyddfa Eiddo Deallusol**
* **Lloyds Bank**
* **Louis Vuitton**
* **Cyngor Sir Nottinghamshire**
* **New Philanthropy Capital**
* **Pearson**
* **Gwasanaeth Tân ac Achub Royal Berkshire**
* **Skanska**
* **Sotheby’s**
* **Taylor Wimpey**
* **The National Gallery**
* **Turner**
* **Prifysgol Sussex**
* **Wall to Wall Television**
* **Whirlpool**
* **Zurich**

## Cefnogaeth a datblygiad proffesiynol

**Unwaith y byddwch chi’n cael cynnig lleoliad, byddwn yn gweithio gyda chi a’ch cyflogwr i sicrhau eu bod yn deall eich anabledd ac unrhyw addasiadau sydd eu hangen arnoch chi.**

**Yn ystod eich interniaeth, byddwch chi’n cael eich cefnogi gan eich cyfoedion, mentor yn eich sefydliad a’r tîm Change 100. Nid yw’r gefnogaeth hon yn dod i ben ar ddiwedd eich lleoliad – byddwn yn parhau i’ch cefnogi chi trwy gydol y rhaglen ddatblygu.**

### Rhaglen ddatblygu Change 100

Mae ein rhaglen ddatblygu yn cyfuno gwaith grŵp gyda dysgu hunangyfeiriedig, ac mae wedi’i hysbysu gan eich nodau datblygiad personol penodol. Ymhlith y testunau y mae gosod nodau, rhwydweithio, manteisio ar y mentora, rheoli’ch anabledd yn y gweithle a datgelu.

Trwy gyfuno lefel uchel o gefnogaeth gyda lefel uchel o her, mae agwedd datblygu Change 100 yn helpu i sicrhau eich bod chi’n cael y gorau o’ch amser ar y rhaglen ac yn eich gosod chi mewn safle da ar gyfer eich symudiad gyrfaol nesaf. Byddwn yn cynnal digwyddiad Ymsefydlu yn gynnar ym mis Mehefin cyn i’r lleoliadau ddechrau, ac yna sesiynau datblygiad proffesiynol misol hyd at fis Rhagfyr 2019.

### Dyfyniad gan Emma, Cynorthwyydd Cyfathrebu yng Nghyngor Bwrdeistref Gedling:

‘Mae’r rhaglen hon wedi dysgu i mi nad yw gofyn am addasiadau megis dyddiau gweithio o adref neu egwyl gorffwys reolaidd yn effeithio ar y ffordd rwy’n gwneud y swydd. Mae’r rhaglen hon wedi rhoi gobaith i mi gael swydd ar ôl prifysgol ac yn fwy galluog i ddatgelu fy anabledd wrth ddechrau swydd newydd.’

## Proses ddethol Change 100

### Ffurflen gais

Bydd angen i chi lenwi cais ar-lein rhwng 24 Medi 2018 a 16 Ionawr 2019. Fel arall, gallwch gyflwyno’ch cais yn ysgrifenedig neu fel fideo, gan ymateb i’r un cwestiynau a restrir yn y ffurflen gais.

Os ydych chi angen unrhyw gymorth gyda’ch cais, neu os hoffech chi ffurflen gais ar ffurf arall, cysylltwch â: [change100applications@leonardcheshire.org](mailto:change100applications@leonardcheshire.org) neu ffoniwch:

020 3242 0299.

Ewch i: [www.leonardcheshire.org/Change100](http://www.leonardcheshire.org/Change100) i gofrestru’ch diddordeb neu dechreuwch eich cais trwy glicio ar ‘apply now’.

### Ein canolfannau asesu

Mae ein canolfannau asesu wedi’u cynllunio i gael y gorau o’r ymgeiswyr ac i sicrhau tegwch a chyfle cyfartal.

Nid yw ein proses ymgeisio yn cynnwys profion seicometreg unrhyw bryd.

Byddwn yn trafod gyda chi cyn y ganolfan asesu i bennu unrhyw addasiadau sy’n angenrheidiol i sicrhau eich bod chi’n gallu perfformio hyd eithaf eich galluoedd.

Bydd cynrychiolwyr o’r tîm Change 100 yn bresennol i’ch cefnogi chi a byddant yn asesu’ch cryfderau a’ch meysydd datblygu, ar y cyd â llu o gyflogwyr.

## Paru ymgeiswyr

Os byddwch chi’n llwyddiannus trwy ein proses recriwtio yna byddwn yn anelu at eich paru chi gydag un o’n partneriaid cyflogwyr ar sail eich diddordebau a lleoliad. Rydym yn eich annog chi i fod yn agored eich meddwl am le’r ydych chi’n cael eich lleoli gan fod ein holl swyddi yn cynnig cyfle ar gyfer datblygiad personol.

**Dylai ymgeiswyr nodi nad yw bod yn llwyddiannus trwy ein proses recriwtio yn gwarantu cyflogaeth. Byddwn yn gweithio i’ch paru chi â swydd sy’n cyd-fynd â’ch diddordebau ond mae’n bosibl y byddwch chi’n cael cynnig swydd nad ydych chi wedi’i hystyried o’r blaen.**

Unwaith y ceir cytundeb yn dilyn eich paru, byddwch chi’n cael cynnig cyflogaeth gan eich sefydliad gwesteia**.**

## Y Person

### Cymwysterau:

Wedi sicrhau 2:1 neu 1af mewn gradd prifysgol\* neu ddisgwyl cyflawni hynny

### Profiad:

Nid oes angen gwybodaeth na phrofiad hanfodol

### Rhinweddau personol:

* Canolbwyntio ar y cwsmer
* Gallu gweithio ar eich menter eich hun
* Gallu datrys problemau yn greadigol
* Cyfathrebwr gwych
* Gallu gweithio’n dda mewn tîm
* Cadarn
* Rheoli amser yn dda

### Arall:

* Mae’n rhaid bod gennych chi anabledd neu gyflwr iechyd hirdymor
* Rhaid i chi fod yn gymwys i weithio yn y DU am hyd y lleoliad haf yn llawn amser. Os ydych chi’n fyfyriwr rhyngwladol, cyfeiriwch at delerau’ch cytundeb fisa

\*Os yw’ch perfformiad academaidd wedi’i effeithio gan amgylchiadau lliniarol yn perthyn i’ch anabledd neu gyflwr iechyd, bydd y rhain yn cael eu hystyried. Nodwch hyn yn glir ar y ffurflen gais.

### Dyfyniad gan Chloe, Swyddog Cyfathrebu ac Ymgysylltu yng Ngwasanaeth Tân ac Achub Royal Berkshire:

**‘Mae’r rhaglen Change 100 wedi fy helpu i ailadeiladu fy hyder. Roedd gwybod bod fy nghyflogwr yn gwneud penderfyniad i fod yn fwy cynhwysol ac ymwybodol o anableddau yn y gweithle yn ei gwneud hi’n haws dechrau gweithio gyda hwy.’**

## Disgrifiad swydd

### Hyd:

Hyd at dri mis. Mae’r rhan fwyaf o swyddi yn llawn amser ond mae rhan amser yn opsiwn

### Lleoliad:

Amryw leoliadau ar draws y DU

### Oriau:

Oriau swyddfa arferol, sy’n debyg o fod yn 9am–5pm

### Llety:

Eich cyfrifoldeb chi yw sicrhau llety ar gyfer cyfnod eich lleoliad

### Cyflog:

Bydd yn bodloni neu’n rhagori ar gyfradd bob awr a argymhellir gan y Living Wage Foundation [www.livingwage.org.uk](http://www.livingwage.org.uk)

Yn ystod eich lleoliad byddwch chi’n cael eich cyflogi’n uniongyrchol gan eich sefydliad gwesteia

### Meysydd lleoli:

Bydd eich rôl yn amrywio gan ddibynnu ar natur y lleoliad yr ydych chi’n ymgymryd ag ef

Byddwn yn cynnig swyddi gwych mewn ystod eang o feysydd, megis:

* Cyfrifeg
* Cymorth Prif Swyddog Gweithredol
* Gwasanaethau i gwsmeriaid
* Dadansoddi data
* Peirianneg
* Cyllid
* Codi arian a datblygu busnes
* Adnoddau dynol
* TG
* Marchnata
* Rheoli prosiect
* Cysylltiadau cyhoeddus a materion cyhoeddus
* Datblygu meddalwedd

### Cyfrifoldebau:

Byddwch chi’n chwarae rôl allweddol o fewn prosiectau diddorol a bydd gennych gefnogaeth eich rheolwr a chydweithwyr ar hyd y ffordd

Gallai’r cyfrifoldebau arferol gynnwys cyfuniad o gymryd rhan mewn cyfarfodydd, ymchwil, ysgrifennu adroddiadau, creu cyflwyniadau, trin gwaith prosiect a gwaith gweinyddol cyffredinol. Bydd hyn yn amrywio gan ddibynnu ar eich rôl a’r cyflogwr gwesteia

## Beth y gall Change 100 ei gynnig i chi

* Proses recriwtio gynhwysol – wedi’i dylunio i adael i chi ddisgleirio
* Profiad gwerthfawr, cyflogedig gyda chyflogwr mawr ei fri, gan gyflymu’ch rhagolygon gyrfaol
* Hyder wrth ddatgelu’ch anabledd
* Cefnogaeth wrth adnabod a gofyn am addasiadau cysylltiedig ag anabledd
* Rhaglen datblygiad proffesiynol a mentora pwrpasol
* Grŵp cyfoedion o gyd-interniaid Change 100
* Cyfleoedd i ehangu ar eich rhwydwaith

## Back Page

### Dyddiadau allweddol

* 24 Medi 2018: Agor y ceisiadau
* 16 Ion 2019: Ceisiadau yn cau
* Chwe–Maw 2019: Llunio rhestr fer o ymgeiswyr a chanolfannau asesu
* Ebr–Mai 2019: Paru ymgeiswyr â lleoliadau
* **Meh 2019: Ymsefydlu a chychwyn y lleoliadau**
* **Medi 2019: Diwedd y lleoliadau**
* **Medi–Rhag 2019: Sesiynau datblygiad proffesiynol parhaus a chefnogaeth fentora**

### Ymgeisiwch yn awr

[www.leonardcheshire.org/change100](http://www.leonardcheshire.org/change100)

#Change100

**Wedi Cyrraedd Rownd Derfynol Gwobrau Cyflogadwyedd Israddedig Cenedlaethol 2018 – Menter Gorau Profiad Gwaith i’r Anabl**

### Gwybodaeth am y cwmni

Mae Leonard Cheshire yn elusen gofrestredig rhif: 218186 (Cymru a Lloegr) a rhif: SC005117 (Yr Alban), ac yn gwmni cyfyngedig trwy warant gofrestredig yn Lloegr rhif: 552847. Rhif TAW: 899 3223 75. Swyddfa gofrestredig: 66 South Lambeth Road, Llundain SW8 1RL.